open-index/open-wikipedia-markdown huggingface dataset:
Kejohanan Dunia BWF 2023 – Beregu lelaki

Kejohanan beregu lelaki Kejohanan Dunia BWF 2023 berlangsung dari 21 hingga 27 Ogos 2023 di Royal Arena di Copenhagen.

## Pengagihan
Senarai pengagihan adalah berdasarkan Kedudukan Dunia pada 1 Ogos 2023.

  Fajar Alfian / Muhammad Rian Ardianto *(pusingan kedua)*
  Satwiksairaj Rankireddy / Chirag Shetty *(suku akhir)*
  Liang Weikeng / Wang Chang *(separuh akhir)*
  Aaron Chia / Soh Wooi Yik *(separuh akhir)*
  Takuro Hoki / Yugo Kobayashi *(pusingan ketiga)*
  Liu Yuchen / Ou Xuanyi *(suku akhir)*
  Ong Yew Sin / Teo Ee Yi *(pusingan ketiga)*
  Mohammad Ahsan / Hendra Setiawan *(suku akhir)*

 ** [[Kang Min-hyuk (badminton)|Kang Min-hyuk]] / [[Seo Seung-jae]] (juara)**
  Leo Rolly Carnando / Daniel Marthin *(pusingan ketiga)*
  Kim Astrup / Anders Skaarup Rasmussen *(akhir)*
  Choi Sol-gyu / Kim Won-ho *(menarik diri)*
  Muhammad Shohibul Fikri / Bagas Maulana *(suku akhir)*
  Lee Yang / Wang Chi-lin *(pusingan ketiga)*
  Lu Ching-yao / Yang Po-han *(pusingan ketiga)*
  He Jiting / Zhou Haodong *(pusingan ketiga)*

## Cabutan
Majlis cabutan telah diadakan pada 10 Ogos 2023.

### Akhir

### Separuh atas
#### Bahagian 1

#### Bahagian 2

### Separuh bawah
#### Bahagian 3

#### Bahagian 4

## Rujukan
Patin

**Patin** ialah sejenis ikan bermisai dalam keluarga **Pangasiidae**. Ia terdapat di perairan tawar dan payau di selatan Asia, dari Pakistan hingga ke Borneo. Daripada genap 30 ahli dalam keluarga ini, patin Mekong, *Pangasianodon gigas* yang terancam dan memakan tumbuhan adalah salah satu ikan air tawar terbesar yang diketahui. Beberapa spesies membentuk industri akuakultur produktif di Delta Mekong Vietnam.

## Taksonomi dan rekod fosil
Sungguhpun Pangasiidae membentuk kumpulan yang monofiletik, beberapa kajian menunjukkan kumpulan ini sebenarnya mungkin subtakson yang bersarang dalam keluarga Schilbeidae. Dengan itu, status kekeluargaan Pangasiidae seterusnya mungkin tidak mendapat pengakuan.

Dua fosil spesies pangasiid telah dihuraikan, *[[Cetopangasius chaetobranchus]]* dari Miosen, dan *[[Pangasius indicus]]* dari Eosen. Namun, usia *P. indicus* dari Eosen yang dilaporkan masih dipertikai, memandangkan stratum Fauna Sipang tempat ia ditemukan belum ditarikhkan secara rasmi. Dengan itu, usia fosil pangasiid terawal yang boleh dipercayai adalah *C. chaetobranchus* dari Miosen.

## Penerangan
Sirip belakang terletak jauh ke depan mendekati kepala dan selalunya tinggi bersegi tiga sehingga dipanggil *shark catfish* dalam bahasa Inggeris. Sirip dubur pula terkadang panjang dengan 26&ndash;46 bilah ruji. Ia selalunya mempunyai dua pasang sesungut, sesungut maksila dan sepasang sesungut dagu, biarpun patin Mekong hanya ada sesungut maksila. Pangasiid mempunyai tubuh mampat dan sebuah sirip adipos yang kecil.

## Rujukan


## Pautan luar
Keli sebenar

**Keli**, atau **keli sebenar**, ialah kelompok ikan dalam keluarga **Clariidae** dan order Siluriformes. Enam belas genus dan kira-kira 117 spesies ikan klariid telah diterangkan; semuanya adalah spesies air tawar. Kumpulan ikan bermisai lain seperti Callichthyidae dan Loricariidae juga diketahui menghirup udara.

## Taburan
Sungguhpun klariid ditemukan di India, Syria, selatan Turkey dan sebahagian besar Asia Tenggara, kerencaman paling besarnya berada di Afrika.

## Penerangan
Keli dicirikan dengan tubuh yang memanjang, keberadaan empat sesungut, sirip dubur dan sirip belakang yang panjang, dan khusus dengan keberadaan organ suprabrankia autapomorfik yang terbentuk daripada struktur bak pokok pada lengkung insang keempat dan kedua. Organ suprabrankia atau organ labirin ini, membolehkan sesetengah spesies mengembara pada jarak yang dekat di daratan (cth. keli kayu).

Pangkal sirip belakangnya sangat panjang dan tidak didahului oleh duri sirip. Sirip belakang boleh jadi bersambung ataupun tidak dengan sirip ekor membulat. Sirip dada dan sirip punggung pula terkadang tiada pada sesetengah spesies. Sesetengah ikan bermata kecil dan susut atau tiada sirip dada dan punggung untuk gaya hidup mengorok. Beberapa spesies pula buta.

Dalam keluarga Clariidae, bentuk tubuh berubah dari fusiform (bak torpedo) hingga anguiliform (bak belut). Ketika sesuatu spesies semakin berubah menyerupai belut, satu set perubahan morfologi keseluruhan telah diperhatikan, seperti pengurangan dan kehilangan sirip adipos, sirip tak berpasangan yang bersambung, pengurangan sirip berpasangan, pengecilan mata, penyusutan tulang tengkorak, dan pembesaran otot rahang.

## Taksonomi
Heteropneustidae yang mengandungi genus *[[Heteropneustes]]* terkadang dianggap keluarga atau subkeluarga berasingan oleh sesetengah ahli. Dengan Heteropneustidae dan Clariidae sebagai keluarga yang berasingan, kertas kajian terkini memasukkannya ke dalam superkeluarga yang dipanggil Clarioidea. Hubungan antara klarioid dengan keluarga lain tetap kabur.

## Hubungan dengan manusia
Kebanyakan klariid membentuk sebahagian besar perikanan artisan. *[[Clarias gariepinus]]* dianggap sebagai salah satu spesies akuakultur yang paling diandalkan di Afrika.

Keupayaan menghirup udara membolehkan ikan semacam *[[Clarias batrachus]]* menjadi spesies ceroboh di Florida.

## Rujukan
Abdullah Al-Hashimi

Yang Amat Mulia **Pengiran Suami** **Abdullah Al-Hashimi**, atau (**Abdullah bin Nabil Mahmoud Al-Hashimi)** ialah suami kepada Yang Teramat Mulia Paduka Seri Pengiran Anak Puteri Fadzilah Lubabul Bolkiah.

## Kehidupan peribadi
Beliau dilahirkan pada 1989 di Iraq. Dia berimigrasi di Kanada dan menetap di sana.Ibu bapanya ialah Nabil Mahmoud bin  Abdulkadir Al-Hashimi dan Hana binti Mohammed Yonis.

## Perkahwinan
Dia berkahwin dengan Pengiran Anak Puteri Fadzilah Lubabul Bolkiah pada 16 Januari 2022, yang ditandai dengan sambutan perkahwinan diraja selama 10 hari di Istana Nurul Iman.

## Rujukan
Sungai Metapus

**Sungai Metapus** () ialah sebatang sungai di Daerah Mukah, dalam negeri Sarawak, Malaysia. Sungai ini terletak di dalam zon pentadbiran Bahagian Mukah dan juga merupakan cabang sungai kepada Batang Mukah. Ia terletak kira-kira  ke arah timur dari ibu negara Malaysia, Kuala Lumpur.

## Latar belakang
Sungai Metapus pertama kali dipaparkan dalam peta topografi yang bernama *Sarawak 1928* yang diterbitkan pada tahun 1928, dengan label nama "S. Tapus". Peta ini diterbitkan oleh Jabatan Ukur Negeri-negeri Melayu Bersekutu dan Negeri-negeri Selat untuk Kerajaan Sarawak. Toponim bentuk muka bumi ini iaitu Sungai Metapus telah dimasukkan ke dalam pangkatan data geografi GeoNames secara rasmi pada 10 Februari 1994. Pengenal pasti Sungai Metapus dalam GeoNames ialah 1754535. Nama lain bagi Sungai Metapus yang dicatatkan ialah Sungei Metapus, Sungai Tapus dan Sungei Tapus.

## Ciri-ciri fizikal
Sungai Metapus berpunca di kawasan perhutanan yang bertanah pamah di sekitar kawasan perkampungan Kampung Sau dalam Daerah Mukah, Sarawak. Pergerakan Sungai Metapus adalah kebanyakan ke bahagian timur laut untuk bercamtum dengan Batang Mukah dan mengalir terus ke Laut China Selatan sebagai penamat Sungai Metapus. Muara bagi Sungai Metapus terletak lebih kurang  ke bahagian barat laut dari kawasan perkampungan yang terdekat iaitu Kampung Sau.. Punca bagi Sungai Metapus terletak di ketinggian di antara  dari atas paras laut manakala muara sungai bagi Sungai Metapus pula terletak di ketinggian di antara  dari atas paras laut.

## Ciri-ciri lembangan
Sungai Metapus merupakan sebahagian daripada sistem lembangan Batang Mukah yang terletak di dalam Bahagian Mukah. Kedudukan sungai ini dalam Batang Mukah terletak di antara Sungai Terujong dan Sungai Matap.

Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Metapus. Kawasan lembah Sungai Jalin dilitupi dengan kawasan perhutanan, petempatan manusia, pengangkutan, dan pertanian. Petempatan yang berdekatan dengan Sungai Metapus termasuk Kampung Tabau dan Kampung Sau.

## Lihat juga
* Sungai Terujong, anak sungai Batang Mukah berikutnya menuju ke hilir sungai
* Sungai Matap, anak sungai Batang Mukah berikutnya menuju ke hulu sungai

## Rujukan
Bunga tasbih

**Bunga tasbih**, **daun tasbih**, **sebih** atau **ganyung hutan** (nama botani: *Canna indica*) ialah spesies tumbuhan berbunga dalam keluarga Cannaceae.

## Botani
Pokok bunga ini jenis herba. Ia tumbuh setinggi 1-2 meter daripada rimpang yang besar dan berisi. Helai daunnya ringkas dan berbentuk bujur dengan ukuran 30-50 sentimeter panjang dan 20-25 sm lebar.

### Bunga dan biji
Sekuntum bunganya terdiri daripada kelopak berbentuk mata lembing dan berwarna merah.

Setiap kapsul buah mengandungi 3 biji benih yang keras dan hitam.

## Rujukan
Mohd Azlan Helmi

**Mohd Azlan bin Helmi** (lahir 1980) ialah seorang rakyat Malaysia yang merupakan ahli politik, usahawan dan pembantu jurutera. Beliau telah berkhidmat sebagai Ahli Majlis Mesyuarat Kerajaan Negeri Perak (EXCO) dalam pentadbiran negeri Barisan Nasional (BN) di bawah Menteri Besar Saarani Mohamad dan Ahli Dewan Undangan Negeri Perak (ADUN) bagi Tualang Sekah sejak November 2022. Beliau merupakan ahli Parti Keadilan Rakyat (PKR), sebuah parti komponen Pakatan Harapan (PH) dan sebelum ini Pakatan Rakyat (PR). Beliau juga telah berkhidmat sebagai Timbalan Pengerusi Negeri PKR Perak sejak September 2024, Setiausaha Negeri PKR Perak dan Setiausaha Politik kepada Ahli Parlimen (MP) bagi Kampar sejak 2018. Beliau pernah menjadi Penyelaras bagi kerusi negeri Tualang Sekah pada 2017, Timbalan Ketua Pemuda PH Negeri Perak pada 2017, Ketua Pemuda Negeri PKR Perak dari 2014 hingga 2018, Ketua Pemuda Bahagian PKR Kampar pada 2014, Ahli Jawatankuasa Bahagian PKR Kampar pada 2010, Ejen Mengundi dan Pengiraan (PACA) Bahagian Kampar dari 2009 hingga 2013, Ahli Sekretariat Pemuda PR Perak dari 2009 hingga 2013, Timbalan Ketua Bahagian PKR Kampar pada 2009 dan Ketua Cawangan Batu Karang pada 2008.

## Kerjaya politik
### Calon Ahli Dewan Undangan Negeri Perak (2018)
#### Pilihan raya negeri Perak 2018
Dalam Pilihan raya negeri Perak 2018, Mohd Azlan membuat penampilan sulungnya dalam pilihan raya selepas dicalonkan oleh PH untuk bertanding di kerusi negeri Tualang Sekah. Namun, beliau tidak terpilih sebagai Ahli Dewan Undangan Negeri (ADUN) Tualang Sekah selepas tewas kepada Nolee Ashilin Mohammed Radzi dari Barisan Nasional (BN) dengan majoriti tipis sebanyak 1,009 undi.

### Ahli Dewan Undangan Negeri Perak (sejak 2022)
#### Pilihan raya negeri Perak 2022
Dalam Pilihan raya negeri Perak 2022, Mohd Azlan telah dicalonkan semula oleh PH untuk bertanding di kerusi Tualang Sekah. Beliau memenangi kerusi tersebut dan telah dipilih sebagai Ahli Dewan Undangan Negeri (ADUN) Tualang Sekah untuk penggal pertama selepas menewaskan Pazli Abdullah Sani daripada Perikatan Nasional (PN) dan Abd Rahman Md Som daripada Barisan Nasional (BN) dengan majoriti tipis sebanyak 253 undi.

### Ahli Majlis Mesyuarat Kerajaan Negeri Perak (sejak 2022)
Pada 22 November 2022, Saarani daripada Barisan Nasional (BN) telah dilantik semula sebagai Menteri Besar dan kerajaan gabungan negeri antara BN dan Pakatan Harapan (PH) telah dibentuk. Mohd Azlan daripada PH telah dilantik sebagai Ahli Majlis Mesyuarat Kerajaan Negeri Perak (EXCO) oleh Menteri Besar Saarani pada hari yang sama. Keesokan harinya, pada 23 November 2022, beliau telah diberikan portfolio Komunikasi, Multimedia dan Pertubuhan Bukan Kerajaan (NGO).

## Keputusan pilihan raya

## Nota

## Rujukan
Halimey Abu Bakar

**Halimey Abu Bakar** ialah ahli politik Malaysia berketurunan Melayu. Beliau merupakan mantan ADN  selama sepenggal (2018-2023). Beliau kini berkhidmat sebagai Pegawai Penyelaras DUN . 

## Keputusan Pilihan Raya

## Rujukan
Bathyclarias

***Bathyclarias*** ialah genus keli endemik di Tasik Malawi, Afrika. Beberapa spesies memainkan peranan dalam perikanan komersial setempat.

## Spesies
Kini, terdapat lapan spesies teraku:
* *[[Bathyclarias atribranchus]]* (Greenwood, 1961)
* *[[Bathyclarias eurydon]]* P. B. N. Jackson, 1959
* *[[Bathyclarias filicibarbis]]* P. B. N. Jackson, 1959
* *[[Bathyclarias foveolatus]]* (P. B. N. Jackson, 1955)
* *[[Bathyclarias longibarbis]]* (Worthington, 1933)
* *[[Bathyclarias nyasensis]]* (Worthington, 1933)
* *[[Bathyclarias rotundifrons]]* P. B. N. Jackson, 1959
* *[[Bathyclarias worthingtoni]]* P. B. N. Jackson, 1959

## Rujukan
Channallabes

***Channallabes*** ialah genus keli yang terdapat di Afrika.

## Spesies
Enam spesies dalam genus ini telah diakui:
* *[[Channallabes alvarezi]]* (Román, 1970)
* *[[Channallabes apus]]* (Günther, 1873)
* *[[Channallabes longicaudatus]]* (Pappenheim, 1911) 
* *[[Channallabes ogooensis]]* Devaere, Adriaens & Verraes, 2007
* *[[Channallabes sanghaensis]]* Devaere, Adriaens & Verraes, 2007
* *[[Channallabes teugelsi]]* Devaere, Adriaens & Verraes, 2007

## Rujukan
*
Clariallabes

***Clariallabes*** ialah genus keli yang terdapat di Afrika.

## Spesies
Terdapat 16 spesies yang diakui dalam genus ini kini:

* *[[Clariallabes attemsi]]* (Holly, 1927)
* *[[Clariallabes brevibarbis]]* Pellegrin, 1913
* *[[Clariallabes centralis]]* (Poll & J. G. Lambert, 1958)
* *[[Clariallabes heterocephalus]]* Poll, 1967
* *[[Clariallabes laticeps]]* (Steindachner, 1911)
* *[[Clariallabes longicauda]]* (Boulenger, 1902)
* *[[Clariallabes manyangae]]* (Boulenger, 1919)
* *[[Clariallabes melas]]* (Boulenger, 1887)
* *[[Clariallabes mutsindoziensis]]* Taverne & De Vos, 1998
* *[[Clariallabes petricola]]* Greenwood, 1956
* *[[Clariallabes pietschmanni]]* (Güntert, 1938)
* *[[Clariallabes platyprosopos]]* R. A. Jubb, 1965
* *[[Clariallabes simeonsi]]* Poll, 1941
* *[[Clariallabes teugelsi]]* Ferraris, 2007
* *[[Clariallabes uelensis]]* (Poll, 1941)
* *[[Clariallabes variabilis]]* Pellegrin, 1926

## Rujukan
Gymnallabes

***Gymnallabes*** ialah genus keli yang terdapat di Afrika. Spesies *Gymnallabes* ini nipis bak belut disebabkan pengorokan.

## Spesies
Terdapat dua spesies terakui dalam genus ini kini:
* *[[Gymnallabes nops]]* T. R. Roberts & D. J. Stewart, 1976
* *[[Gymnallabes typus]]* Günther, 1867

## Rujukan
Heterobranchus

***Heterobranchus*** ialah genus keli yang berasal dari Afrika. 

Spesies pupus *H. palaeindicus* telah ditemukan dari Pliosen Bawah di India (di Bukit Siwalik). Bergantung pada spesies, ikan dalam genus ini boleh mencapai panjang daripada , dengan keli vundu (*[[Heterobranchus longifilis|H. longifilis]]*) jelas menjadi ikan air tawar terbesar di selatan Afrika, mencapai panjang piawai  dan berat .

## Spesies
Genus ini mengandungi empat spesies terkini dan dua spesies fosil:

### Spesies terkini
**[[Heterobranchus bidorsalis]]* É. Geoffroy Saint-Hilaire, 1809
**[[Heterobranchus boulengeri]]* (Pellegrin, 1922)
**[[Heterobranchus isopterus]]* (Bleeker, 1863)  —dijumpai di Barat Afrika
**[[Heterobranchus longifilis]]* Valenciennes, 1840 (vundu, sampa)

### Spesies fosil
* †*[[Heterobranchus austriacus]]* (Thenius, 1952)
* †*[[Heterobranchus palaeindicus]]* (Lydekker, 1886)

## Rujukan
Dinotopterus

***Dinotopterus*** ialah genus monotip keli dalam keluarga Clariidae dengan hanya satu spesies iaitu ***Dinotopterus cunningtoni***. Ia endemik di Tasik Tanganyika di Burundi, Republik Demokratik Congo, Tanzania dan Zambia. Ia penting dalam perikanan komersil. Panjang piawainya boleh mencapai .

Genus *Dinotopterus* kini dianggap monotip, tetapi ia pada asalnya merangkumi beberapa spesies dari Tasik Malawi yang sekarang berada dalam *[[Bathyclarias]]*.

## Rujukan
Encheloclarias

***Encheloclarias*** ialah genus keli yang endemik di Asia Tenggara. Ia turut dikenali sebagai **keli bilah** atau **keli Trojan**.

## Spesies
Terdapat tujuh spesies terakui dalam genus ini kini:
* *[[Encheloclarias baculum]]* P. K. L. Ng & K. K. P. Lim, 1993
* *[[Encheloclarias curtisoma]]* P. K. L. Ng & K. K. P. Lim, 1993
* *[[Encheloclarias kelioides]]* P. K. L. Ng & K. K. P. Lim, 1993
* *[[Encheloclarias medialis]]* H. H. Ng, 2012
* *[[Encheloclarias prolatus]]* P. K. L. Ng & K. K. P. Lim, 1993
* *[[Encheloclarias tapeinopterus]]* (Bleeker, 1852)
* *[[Encheloclarias velatus]]* H. H. Ng & H. H. Tan, 2000

*Encheloclarias* kerap ditemukan dalam lapisan substrat di paya gambut yang dalam.

Genus ini berlainan daripada *[[Heterobranchus]]* dan *[[Dinotopterus]]* lantaran ketiadaan unjuran duri saraf yang menyokong sirip adipos.

## Rujukan
Peringkat Kumpulan Piala AFC 2023-24

**Peringkat kumpulan [[Piala AFC 2023-24]]** dijadualkan berlangsung dari 18 September hingga 14 Disember 2023. Sebanyak 41 pasukan bersaing dalam peringkat kumpulan untuk menentukan 12 tempat dalam peringkat kalah mati dalam Piala AFC 2023-24

## Cabutan

Cabutan untuk peringkat kumpulan diadakan pada 24 Ogos 2023, 14:00 MYT (UTC+8), di Rumah AFC di Kuala Lumpur, Malaysia. 

## Format

Di peringkat kumpulan, setiap kumpulan akan bermain secara satu pusingan di lokasi berpusat.Pasukan-pasukan berikut akan mara ke peringkat kalah-mati: 

* Pemenang setiap kumpulan dan tempat kedua terbaik di Zon Asia Barat dan Zon ASEAN akan mara ke Separuh akhir zon.
* Pemenang setiap kumpulan di Zon Asia Selatan, Asia Tengah dan Zon Asia Timur akan mara ke Separuh akhir antara zon.

## Jadual
Jadual pertandingan adalah seperti berikut: 

## Kumpulan

### Kumpulan A

----

----

----

----

----

### Kumpulan B

----

----

----

----

----

### Kumpulan C

----

----

----

----

----

### Kumpulan D

----

----

----

----

----

### Kumpulan E

----

----

----

----

----

### Kumpulan F

----

----

----

----

----

### Kumpulan G

----

----

----

----

----

### Kumpulan H

----

----

----

----

----

### Kumpulan I

----

----

----

----

----

----

### Kedudukan Naib Juara Kumpulan
#### Zon Asia Barat

#### Zon ASEAN

## Rujukan
Tanganikallabes

***Tanganikallabes*** ialah genus keli yang endemik dari Tasik Tanganyika di Timur Afrika.

## Spesies
Terdapat tiga spesies yang diakui dalam genus ini kini:

* *[[Tanganikallabes alboperca]]* J. J. Wright & R. M. Bailey, 2012
* *[[Tanganikallabes mortiauxi]]* Poll, 1943
* *[[Tanganikallabes stewarti]]* J. J. Wright & R. M. Bailey, 2012

## Rujukan
Platyclarias

***Platyclarias*** ialah genus ikan bermisai (order Siluriformes) dalam keluarga Clariidae dengan spesies tunggal ***Platyclarias machadoi***. Ia berasal dari hulu Sungai Cuango di Angola. Panjang penuhnya mencapai 20.1&nbsp;sentimeter (7.9&nbsp;in). *P. machadoi* mudah dikenal di kalangan klariid lantaran kepalanya yang amat datar berbanding klariid lain.

## Rujukan
Fahmi Ngah

**Mohammad Fahmi bin Ngah** merupakan seorang rakyat Malaysia yang juga merupakan seorang ahli politik yang telah berkhidmat sebagai Ahli Majlis Mesyuarat Kerajaan Negeri Selangor (EXCO) dalam pentadbiran kerajaan negeri Pakatan Harapan (PH) di bawah Menteri Besar Amirudin Shari dan sebagai Ahli Dewan Undangan Negeri Selangor (ADUN) bagi kawasan Seri Setia sejak Ogos 2023. Beliau merupakan ahli Parti Keadilan Rakyat (PKR), sebuah parti komponen dalam gabungan PH.

## Kerjaya politik
### Ahli Majlis Mesyuarat Kerajaan Negeri Selangor (sejak 2023)
Dalam Pilihan raya negeri Selangor 2023, gabungan pemerintah Pakatan Harapan (PH) dan Barisan Nasional (BN) memperoleh majoriti mudah dalam Dewan Undangan Negeri Selangor dan berjaya membentuk semula kerajaan. Susulan itu, ADUN Sungai Tua Amirudin daripada PH telah dilantik semula sebagai Menteri Besar. Mohammad Fahmi kemudiannya telah dilantik sebagai Ahli Majlis Mesyuarat Kerajaan Negeri (EXCO) Selangor dan diberikan portfolio merangkumi Hal Ehwal Islam, Industri Halal, Infrastruktur Digital serta Pengakaran Sains, Teknologi dan Inovasi (STI) oleh Menteri Besar Amirudin masing-masing pada 21 dan 23 Ogos 2023.

### Ahli Dewan Undangan Negeri Selangor (sejak 2023)
#### Pilihan raya negeri Selangor 2023
Dalam Pilihan raya negeri Selangor 2023, Mohammad Fahmi telah membuat penampilan sulung dalam pilihan raya apabila beliau dicalonkan oleh Pakatan Harapan (PH) untuk bertanding di kerusi negeri Seri Setia. Fahmi memenangi kerusi tersebut dan telah dipilih sebagai Ahli Dewan Undangan Negeri Selangor (ADUN) bagi kawasan Seri Setia untuk penggal pertama selepas menewaskan Mohd Zubir Embong daripada Perikatan Nasional (PN), Dobby Chew daripada MUDA, dan calon bebas Harindran Krishnan dengan majoriti sebanyak 11,331 undi.

## Keputusan pilihan raya

## Nota

## Rujukan
Horaglanis

***Horaglanis*** ialah genus keli kecil yang endemik dari Kerala, India. Keempat-empat spesiesnya semuanya buta, tidak berpigmen dan terubah suai untuk hidup di bawah tanah.

Genus ini beserta *[[Kryptoglanis]]* yang juga berasal dari Barat Ghats adalah satu-satunya keli dari India yang diketahui hidup di bawah tanah.

## Spesies
Terdapat empat spesies terakui dalam genus ini kini:
* *[[Horaglanis abdulkalami]]* Subhash Babu, 2012
* *[[Horaglanis alikunhii]]* Subhash Babu & C. K. G. Nayar, 2004
* *[[Horaglanis krishnai]]* Menon, 1950
* *[[Horaglanis populi]]* Raghavan, Sundar, Arjun, Britz & Dahanukar, 2023

## Rujukan
Melissa Chan

**Melissa Chan** (, ) ialah seorang wartawan bebas Cina Amerika yang bekerja dalam bidang penyiaran dan percetakan Hong Kong. Karya-karyanya telah muncul di *[[The New York Times]], [[The Atlantic]], [[The Guardian]]*, *[[The Washington Post]]*, *[[VICE News]]*, *[[Politico|POLITICO]]*, dan *[[Foreign Policy (majalah)|Foreign Policy]]* Beliau bekerja di *[[VICE News Tonight]], [[Al Jazeera English]],*dan sekarang di *[[DW News|DW News Asia]]* di *[[Deutsche Welle TV]].* Beliau telah bekerja sebagai wartawan tamu di *[[CNN]]* dan *[[BBC]].*

## Rujukan


## Pautan luar
*Official website
*Melissa Chan at Twitter
Melissa Chen

**Melissa Chen** ialah seorang wartawan dan aktivis Singapura. Chen ialah penulis untuk *[[The Spectator|Spectator USA]]* dan salah seorang pengasas Ideas Beyond Borders. Beliau bermaustatin di Amerika Syarikat.

## Biografi
Melissa Chen dilahirkan di Singapura. Beliau dibesarkan dalam rumah tangga yang konservatif. Chen berhijrah ke Amerika Syarikat pada usia 17 tahun, menetap di Boston. Beliau melanjutkan pengajiannya di Universiti Boston, kemudian menjadi wartawan. Chen telah menyatakan keputusannya untuk tinggal di Amerika Syarikat ialah kebebasan kebebasan media dan idea negara itu.

Chen menjadi terkenal ketika beliau menjadi ahli advokasi yang kuat untuk Amos Yee, seorang mahasiswa Singapura yang telah ditangkap dan dipenjarakan kerana menerbitkan bahan (menggambarkan Lee Kuan Yew secara negatif) bahawa pemerintah Singapura dianggap menghina. Chen membantu Yee ketika Yee melarikan diri ke Amerika Syarikat dan menuntut suaka politik. Yee memutuskan hubungan dengan Chen pada tahun 2017. Chen kemudian akan meminta Yee untuk dibawa pulang setelah beliau menyatakan pendapat pro-pedofilia dan menghasilkan kandungan pro-pedofilia.

Pada tahun 2017 Chen mengasaskan Ideas Beyond Borders bersama Faisal Saeed Al Mutar, seorang ahli advokasi Iraq untuk kebebasan bersuara. Yayasan ini menumpukan perhatian kepada penerjemahan karya-karya yang ditulis dalam bahasa Inggeris ke bahasa Arab; sebahagian besar karya terjemahan ialah buku-buku yang dianggap kontroversi (seringkali dilarang secara de facto atau de jure) Di Dunia Arab, seperti George Orwell *[[Nineteen Eighty-Four]]* dan dihasilkan oleh Thomas Paine. Chen memegang jawatan sebagai pengarah urusan pertubuhan itu.

### Sudut pandang
Chen ialah pengkritik Hak asasi manusia di China, pembatasan kebebasan bersuara dan dasar luar negeri. Beliau juga seorang pengkritik Hak asasi manusia di Singapura.

Sepanjang pandemik COVID-19, Chen menggesa penutupan pasar basah China. Sebuah rencana yang ditulis Chen untuk *The Spectator USA* tentang perlunya menutup pasar tradisional China dikritik di Singapura kerana menggunakan gambar pasar basah Singapura, meskipun Chen kemudian mengesahkan bahawa gambar yang digunakan dipilih oleh penyunting dan bukan dirinya sendiri dan rencananya tidak mengkritik pasar basah di Singapura.

## Rujukan

## Pautan luar
* ''Spectator'' profile
* Andy Ngo, Antifa and the Breakdown of American Justice
Eugenia Apostol

**Eugenia** "**Eggie**" **Apostol** (lahir 29 September 1925) ialah seorang penerbit Filipina yang memainkan peranan penting dalam penggulingan secara aman dua presiden Filipina: Ferdinand Marcos pada tahun 1986 dan Joseph Estrada pada tahun 2001. Beliau telah dianugerahkan Anugerah Ramon Magsaysay 2006 bagi Kewartawanan, Kesusasteraan & Seni Komunikasi Kreatif.

## Rujukan
Maricel Soriano

**Maricel Soriano** (; lahir **Maria Cecilia Dador Soriano**; 25 Februari 1965) ialah seorang pelakon filem dan televisyen, pengacara dan penari Filipina. Dengan kerjaya yang menjangkau lebih 50 tahun, Soriano ialah salah seorang artis yang paling banyak menerima anugerah dan dihormati dan popular dirujuk sebagai "*The Diamond Star*" kerana serba boleh, kehebatan lakonan, bakat dan popularitinya.

Manila Bulletin memuji Maricel Soriano (bersama Nora Aunor, Vilma Santos & Sharon Cuneta) sebagai 4 Besar industri filem Filipina atau "empat terakhir ratu filem Filipina yang diterima secara sejagat." Soriano terkenal dengan filem-filem ikoniknya, mendapat pujian kritis dan klasik termasuk: *Soltera*, *Saan Darating ang Umaga?*, *Inagaw mo ang Lahat sa Akin*, *Minsan Lang kita Iibigin* dan *Separada*.

## Rujukan

## Pautan luar
*
Pseudotanganikallabes

***Pseudotanganikallabes*** ialah genus monotip bagi ikan kepunyaan keluarga Clariidae. Satu-satunya spesies ialah ***Pseudotanganikallabes prognatha***.

Spesies ini dijumpai di Tasik Tanganyika.

## Rujukan
Wasanthee Sinnasamy

**Wasanthee a/p Sinnasamy** (lahir 22 Jun 1967) merupakan seorang ahli politik Malaysia. Beliau telah berkhidmat sebagai Ahli Dewan Undangan Negeri (ADUN) Perak bagi kawasan Hutan Melintang sejak November 2022. Beliau merupakan ahli Parti Keadilan Rakyat (PKR), sebuah parti komponen dalam Pakatan Harapan (PH).

## Keputusan pilihan raya

## Rujukan

## Pautan luar
* 
*
MindaRyn

**Natcha Pongsupanee** (, lahir 17 Februari), lebih dikenali dengan nama pentas **MindaRyn** (), ialah YouTuber dan penyanyi Thailand yang bergabung dengan Yoshimoto Entertainment Thailand dan menandatangani dengan Lantis. Setelah mula mendapat perhatian selepas membuat liputan lagu tema anime di YouTube, beliau membuat penampilan sulungnya sebagai artis solo dengan mengeluarkan single pertamanya "Blue Rose Knows" pada tahun 2020, lagu tajuk yang digunakan sebagai tema penamat kepada televisyen anime. siri *By the Grace of the Gods.* Muziknya juga telah dipaparkan dalam *[[That Time I Got Reincarnated as a Slime]]*, *Arifureta: From Commonplace to World's Strongest*, *Sakugan*, *Why Raeliana Ended Up at the Duke's Mansion* dan *[[Ultraman Blazar]].*

## Rujukan

## Pautan luar
*  
*  
* Official YouTube channel
* Discography at VGMdb
*
Lemas

**Lemas** atau **kelemasan** ditakrifkan sebagai gangguan pernafasan akibat berada di dalam sesuatu cecair. Kelemasan biasanya berlaku secara senyap, dengan hanya beberapa orang sahaja yang dapat mengapai tangan atau jerit meminta bantuan. Gejala selepas penyelamatan mungkin termasuk masalah pernafasan, muntah, kekeliruan atau tidak sedar diri. Kadangkala gejala mungkin tidak muncul sehingga enam jam selepas kelemasan. Kelemasan mungkin menjadi rumit dengan suhu badan yang rendah, aspirasi muntah, atau sindrom gangguan pernafasan akut.

Peristiwa lemas lebih kerap berlaku pada waktu cuaca panas dan mereka yang kerap terlibat dengan aktiviti air. Antara faktor-faktor risiko termasuklah penggunaan alkohol, epilepsi dan status sosioekonomi yang rendah. Tempat biasa berlakunya kelemasan termasuk kolam renang, tab mandi, badan air semula jadi dan baldi. Pada mulanya seseorang yang terlibat itu menahan nafas, yang diikuti dengan kekejangan larinks (laringospasma), dan kemudian penurunan aras oksigen. Kemasukan air secara banyak ke dalam peparu biasanya hanya berlaku pada tahap yang terkemudian. Kes berkaitan boleh dikelaskan kepada tiga jenis: lemas dengan susulan kematian, lemas dengan susulan masalah kesihatan berterusan, dan lemas tanpa masalah kesihatan berterusan.

Usaha untuk mengelak kelemasan termasuklah mengajar kanak-kanak berenang, melakukan amalan menaiki bot dengan selamat, dan mengehad atau mengalihkan akses kepada badan air seperti pemagaran kolam. Rawatan bagi mereka yang tidak bernafas harus dimulakan dengan melancarkan saluran pernafasan dan memberi lima nafasan. Untuk mereka yang jantungnya tidak berdegup dan telah berada di bawah air kurang daripada satu jam CPR disyorkan. Kadar pengekalan nyawa adalah lebih baik di kalangan mereka yang berada di dalam air dengan masa yang lebih singkat. Di kalangan kanak-kanak yang masih hidup, hasil yang buruk berlaku dalam kira-kira 7.5% kes.

Pada tahun 2015, terdapat anggaran 4.5 juta kes lemas yang tidak sengaja berlaku di seluruh dunia. Pada tahun itu, terdapat 324,000 kematian akibat lemas, menjadikannya punca ketiga utama kecederaan tidak sengaja selepas kejatuhan dari tempat tinggi dan kemalangan jalan raya. Lima puluh enam ribu kes di kalangan kematian tersebut berlaku pada kanak-kanak berumur kurang daripada lima tahun. Kelemasan menyumbang 7% daripada semua kematian berkaitan kecederaan, dengan lebih daripada 90% daripada kematian ini berlaku di negara membangun. Lemas berlaku lebih kerap berlaku di kalangan lelaki serta golongan muda.

## Rujukan
Anugerah anumerta

**Anugerah anumerta** ialah anugerah yang diberikan kepada seseorang yang telah meninggal dunia. Banyak hadiah, pingat dan anugerah boleh diberikan   Sebagai contoh, pelakon Australia, Heath Ledger telah memenangi banyak anugerah selepas kematiannya pada 2008, terutamanya mengenai lakonannya sebagai The Joker dalam filem *[[The Dark Knight (filem)|The Dark Knight]]*. Pingat-pingat ketenteraan, seperti Salib Victoria atau Pingat Kehormatan, sering diberikan selepas kematian. Gelaran Wira Kesatuan Soviet juga diberikan secara anumerta. Semasa Perang Dunia II, banyak negara mengamalkan pemberian anugerah anumerta.  

Di Kesatuan Soviet, satu-satunya anugerah anumerta yang dianugerahkan secara fizikal ialah Darjah Perang Patriotik. Semua anugerah lain tidak diberikan secara fizikal. Sehingga 1977, selepas kematian seorang penerima anugerah, semua pingat dan anugerah telah dikembalikan. 

Anugerah dan gelaran sukan boleh dianugerahkan secara anumerta, contohnya juara Formula Satu 1970 Jochen Rindt, yang meninggal dunia dalam kemalangan pada lewat musim, tetapi masih mempunyai mata yang mencukupi untuk diumumkan sebagai juara.

Hadiah, pingat dan anugerah tertentu sangat jarang diberikan semata-mata selepas kematian, terutamanya yang menghormati orang yang meninggal dunia dalam perkhidmatan untuk tujuan tertentu.

Anugerah tersebut termasuk:anugerah Pingat Penghormatan Gabungan, kepada veteran Gabungan yang menonjolkan diri mereka secara ketara semasa Perang Saudara Amerika (1861–1865), dan Pingat Dag Hammarskjöld, yang dinugerahkan kepada anggota tentera, polis atau orang awam yang meninggal dunia semasa berkhidmat dalam operasi pengaman Pertubuhan Bangsa-Bangsa Bersatu.

## Lihat juga

* Senarai anugerah

## Rujukan

## Pautan luar

* Anugerah anumerta di Law Insider
Kesihatan di Chad

**[[Kesihatan]] di [[Chad]]** menderita akibat sistem penjagaan kesihatan negara yang lemah. Akses kepada perkhidmatan perubatan sangat terhad dan sistem kesihatan bergelut dengan kekurangan kakitangan perubatan, ubat-ubatan dan peralatan. Pada 2018, UNHCR melaporkan bahawa Chad kini mempunyai 615,681 orang yang menjadi perhatian, termasuk 446,091 pelarian dan pencari suaka. Terdapat kepadatan doktor 0.04 bagi setiap 1,000 penduduk dan kepadatan jururawat dan bidan 0.31 bagi setiap 1,000 penduduk. Jangka hayat semasa lahir bagi orang yang lahir di Chad, ialah 53 tahun bagi lelaki dan 55 tahun bagi wanita (2016). Pada tahun 2019 Chad berada di kedudukan 187 daripada 189 negara dalam indeks pembangunan manusia, yang meletakkan negara itu sebagai negara pembangunan manusia yang rendah.

Inisiatif Pengukuran Hak Asasi Manusia mendapati bahawa Chad memenuhi 52.1% daripada apa yang sepatutnya dipenuhi untuk hak untuk kesihatan berdasarkan tahap pendapatannya. Apabila melihat hak untuk kesihatan berkenaan dengan kanak-kanak, Chad mencapai 76.1% daripada apa yang diharapkan berdasarkan pendapatan semasanya. Berhubung dengan hak untuk kesihatan di kalangan penduduk dewasa, negara hanya mencapai 71.1% daripada apa yang diharapkan berdasarkan tahap pendapatan negara. Chad termasuk dalam kategori "sangat teruk" apabila menilai hak untuk kesihatan reproduktif kerana negara hanya memenuhi 9.1% daripada apa yang dijangka dicapai oleh negara berdasarkan sumber (pendapatan) yang ada.

## Rujukan

## Pautan luar
Platyallabes

***Platyallabes*** ialah genus monotip ikan bermisai (order Siluriformes) dalam keluarga Clariidae, dengan spesies tunggal ***Platyallabes tihoni***. Spesies ini terdapat di Kolam Malebo. *P. tihoni* mempunyai susuk tubuh pertengahan antara bentuk lazim fusiform (bak torpedo) seperti spesies-spesies *[[Clarias]]*, dan anguiliform (bak belut) seperti *[[Gymnallabes]]*. Spesies ini diketahui tumbuh mencapai 52.8&nbsp;sentimeter (20.8&nbsp;in) panjang penuh.

## Rujukan
Sungai Apek

**Sungai Apek** () ialah sebatang sungai di Daerah Mukah, dalam negeri Sarawak, Malaysia. Sungai ini terletak di dalam zon pentadbiran Bahagian Mukah dan juga merupakan cabang sungai kepada Batang Mukah. Ia terletak kira-kira  ke arah timur dari ibu negara Malaysia, Kuala Lumpur.

## Latar belakang
Nama sungai ini telah dipaparkan dalam peta terbitan *Directorate of Overseas Surveys Great Britain* dan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Sarawak & Sabah 1:50,000* siri T735 yang diterbitkan pada tahun 1960-an dengan label nama "S. Apek". Toponim bentuk muka bumi ini iaitu Sungai Apek telah dimasukkan ke dalam pangkatan data geografi GeoNames pada 10 Februari 1994. Pengenal pasti Sungai Apek dalam GeoNames ialah 1782841. Nama lain bagi Sungai Apek yang dicatatkan ialah Sungei Apek sahaja.

## Ciri-ciri fizikal
Sungai Apek berpunca di Loagan Apek di sekitar kawasan perhutanan yang bertanah pamah tidak jauh dari kawasan perkampungan Kampung Siting dalam Daerah Mukah, Sarawak iaitu lebih kurang  ke bahagian selatan dari kampung tersebut. Pergerakan Sungai Apek adalah kebanyakan ke arah barat untuk bercamtum dengan Batang Mukah dan mengalir terus ke Laut China Selatan sebagai penamat Sungai Apek. Muara bagi Sungai Apek terletak lebih kurang  ke bahagian barat daya dari Kampung Siting. 

Sungai ini mengalir sepanjang kira-kira  daripada hulu sehingga hilir sungainya. Punca bagi Sungai Apek terletak di ketinggian di antara  dari atas paras laut manakala muara sungai bagi Sungai Apek pula terletak di ketinggian di antara  dari atas paras laut.

## Ciri-ciri lembangan
Sungai Apek merupakan sebahagian daripada sistem lembangan Batang Mukah yang terletak di dalam Bahagian Mukah. Kedudukan sungai ini dalam Batang Mukah terletak di antara Sungai Sebakong dan Sungai Padada. 

Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Apek. Kawasan lembah Sungai Apek pula dilitupi dengan kawasan perhutanan, petempatan manusia, dan pertanian. Petempatan yang berdekatan dengan Sungai Apek termasuk Kampung Siting, Kenyana, Rumah Tingkas dan Rumah Tumpai.

## Lihat juga
* Sungai Sebakong, anak sungai Batang Mukah berikutnya menuju ke hilir sungai
* Sungai Padada, anak sungai Batang Mukah berikutnya menuju ke hulu sungai

## Rujukan
Xenoclarias

***Xenoclarias*** ialah genus monotip ikan bermisai dalam keluarga Clariidae. Satu-satunya spesies ialah ***Xenoclarias eupogon***, yang dikenali sebagai **keli air dalam Tasik Victoria**. Spesies ini endemik di Tasik Victoria dan terdapat di kawasan tasik yang lebih dalam dari .

Spesies ini terancam pupus atau mungkin telah pun pupus lantaran pemangsaan oleh kerakap Nil yang diperkenal selain perubahan ekologi terkini yang lain. Spesies ini tumbuh sekitar  panjang piawai.

## Catatan

## Rujukan
Thulsi Thivani Manogaran

**Thulsi Thivani a/p Manogaran** (lahir 9 November 1988) merupakan seorang ahli politik dan peguam Malaysia yang telah berkhidmat sebagai Ahli Dewan Undangan Negeri Perak (ADUN) bagi Buntong sejak November 2022. Beliau merupakan ahli, Penolong Setiausaha Publisiti Wanita dan bekas Ketua Biro Perundangan Pemuda Negeri Perak bagi Parti Tindakan Demokratik (DAP), sebuah parti komponen dalam Pakatan Harapan (PH). Beliau juga berkhidmat sebagai Penolong Setiausaha Publisiti Negeri DAP Perak sejak September 2024 dan Penolong Setiausaha Pengelola Wanita DAP sejak September 2023. Beliau merupakan anak sulung dan anak perempuan kepada Manogaran Marimuthu, Timbalan Pengerusi DAP Negeri Pahang, bekas Ahli Parlimen bagi Teluk Intan serta pengasas bersama Yayasan Tamil Malaysia.

## Keluarga, pendidikan dan kerjaya
Thulsi Thivani dilahirkan pada tahun 1989 di Malaysia sebagai anak sulung dan anak perempuan kepada Manogaran. Beliau mempunyai tiga adik-beradik — seorang adik lelaki dan dua adik perempuan. Sejak kecil, beliau sering mengikuti bapanya dalam kerja sukarelawan, acara dan perarakan. Thulsi mempunyai bakat dalam bidang bahasa dan merupakan seorang pelajar cemerlang. Beliau juga fasih bertutur dalam bahasa Kantonis, salah satu dialek bahasa Cina. Beliau merupakan graduan Sarjana Muda Undang-undang (LLB) dari Universiti Malaya (UM). Selepas menamatkan pengajian, beliau menetap di Kuala Lumpur untuk meneruskan kerjayanya, bekerjasama dengan pertubuhan bukan kerajaan (NGO) dalam bidang hak asasi manusia bagi memperjuangkan kebebasan bersuara di Malaysia. Setahun sebelum dipilih sebagai ADUN Buntong, beliau menerima panggilan daripada DAP yang memerlukan pakar undang-undang untuk berkhidmat kepada rakyat. Beliau membuat keputusan untuk meletakkan jawatan daripada kedudukannya yang berprestij dan bergaji tinggi di ibu negara serta berpindah ke Ipoh demi berkhidmat untuk parti dan masyarakat.

## Kerjaya politik
### Ahli Dewan Undangan Negeri Perak (sejak 2022)
#### Pilihan raya negeri Perak 2022
Dalam Pilihan raya negeri Perak 2022, Thulsi Thivani membuat penampilan sulungnya dalam pilihan raya selepas dicalonkan oleh Pakatan Harapan (PH) untuk bertanding di kerusi Dewan Undangan Negeri (DUN) Buntong. Beliau memenangi kerusi tersebut dan telah dipilih sebagai Ahli Dewan Undangan Negeri (ADUN) Buntong untuk penggal pertamanya selepas menewaskan Jayagopi Subramaniam dari Barisan Nasional (BN), penyandang kerusi Buntong dan calon bagi penggal kelima, Sivasubramaniam Athinarayanan dari Perikatan Nasional (PN), serta dua calon bebas, Iruthiyam Sebastiar Anthonisamy dan Muhammad Faiz Abdullah dengan majoriti sebanyak 19,155 undi dalam satu kemenangan besar.

Sebagai ADUN Buntong, Thulsi Thivani berjanji untuk menambah baik infrastruktur di kawasan tersebut.

## Keputusan pilihan raya

## Rujukan
Bavani Veraiah

**Bavani d/o Veraiah** (lahir 31 Disember 1973), digelar **Shasha**, merupakan seorang ahli politik Malaysia yang telah berkhidmat sebagai Ahli Dewan Undangan Negeri Perak (ADUN) bagi kawasan Malim Nawar sejak November 2022. Beliau merupakan ahli Parti Tindakan Demokratik (DAP), iaitu parti komponen dalam Pakatan Harapan (PH) dan sebelum ini juga dalam gabungan Pakatan Rakyat (PR), Barisan Alternatif (BA) dan Gagasan Rakyat (GR). Beliau ialah Setiausaha Wanita DAP Perak. Beliau pernah menjawat jawatan sebagai Setiausaha Eksekutif PR dan PH Perak serta penyelaras bagi kawasan parlimen Bentong.

## Kerjaya politik
### Ahli Dewan Undangan Negeri Perak (sejak 2022)
#### Pilihan raya negeri Perak 2022
Dalam Pilihan raya negeri Perak 2022, Bavani membuat penampilan sulungnya dalam pilihan raya selepas dicalonkan oleh Pakatan Harapan (PH) untuk bertanding di kerusi negeri Malim Nawar. Bavani memenangi kerusi tersebut dan telah dipilih sebagai Ahli Dewan Undangan Negeri Perak (ADUN) bagi kawasan Malim Nawar untuk penggal pertamanya selepas menewaskan Chin Woon Kheong dari Barisan Nasional (BN), Sharifah Aemeera Najwa Syed Mohamed dari Perikatan Nasional (PN), serta penyandang dan pembela kerusi Malim Nawar, Leong Cheok Keng dari Parti Warisan (WARISAN) yang bertanding buat kali ketiga, dengan majoriti sebanyak 7,259 undi dalam satu kemenangan besar.

## Keputusan pilihan raya

## Rujukan
Preakas Sampunathan

**Preakas Sampunathan** (lahir 7 April 1982) merupakan seorang ahli politik dan peguam Malaysia yang telah berkhidmat sebagai Ahli Dewan Undangan Negeri Selangor (ADUN) bagi Kota Kemuning sejak Ogos 2023. Beliau merupakan ahli Parti Tindakan Demokratik (DAP), sebuah parti komponen dalam Pakatan Harapan (PH) dan sebelum ini Pakatan Rakyat (PR).

## Keluarga dan pendidikan
Preakas dilahirkan dalam sebuah keluarga sederhana sebagai anak sulung daripada enam adik-beradik. Bapanya bekerja sebagai pemandu lori manakala ibunya pula merupakan seorang penoreh getah.

## Kerjaya politik
### Ahli Dewan Undangan Negeri Selangor (sejak 2023)
#### Pilihan raya negeri Selangor 2023
Dalam Pilihan raya negeri Selangor 2023, Preakas telah membuat penampilan sulungnya dalam pilihan raya selepas dicalonkan oleh Pakatan Harapan (PH) untuk bertanding di kerusi negeri Kota Kemuning. Preakas memenangi kerusi tersebut dan telah dipilih sebagai Ahli Dewan Undangan Negeri Selangor bagi Kota Kemuning bagi penggal pertama selepas menewaskan Jimmy Chew Jyh Gang daripada Perikatan Nasional (PN) dan K. Gunasekaran Kuppan daripada Parti Rakyat Malaysia (PRM) dengan majoriti sebanyak 24,288 undi.

Sebagai ADUN Kota Kemuning, Preakas berjanji untuk menyelesaikan masalah kesesakan lalu lintas, yang menurutnya merupakan masalah terbesar di Kota Kemuning. Preakas turut menyatakan bahawa hanya terdapat beberapa jalan sahaja yang menghubungkan kawasan tersebut ke lebuh raya utama, yang menyebabkan kekurangan akses ke Kota Kemuning.

## Keputusan pilihan raya

## Rujukan
Sundarajoo Somu

Yang Berhormat Dato' Seri **Sundarajoo a/l Somu** (lahir 23 Mei 1962) merupakan ahli politik Malaysia berketurunan India yang pernah berkhidmat sebagai Ahli Majlis Mesyuarat Kerajaan Negeri Pulau Pinang (EXCO) dalam pentadbiran negeri Pakatan Harapan (PH) di bawah Ketua Menteri, Chow Kon Yeow dan Ahli Dewan Undangan Negeri Pulau Pinang (ADUN) bagi Perai sejak Ogos 2023. Beliau adalah ahli Parti Tindakan Demokratik (DAP), parti komponen gabungan PH.

## Kehidupan awal
Sundarajoo dilahirkan pada 23 Mei 1962 di Brickfields, Kuala Lumpur. 

## Pendidikan
Sundarajoo mendapat diploma dari Institut Teknologi Persekutuan. Beliau juga merupakan Sarjana dalam Pentadbiran Perniagaan dari Universiti Nottingham Trent.

## Kerjaya awal
Sundarajoo pertama kali bekerja sebagai penyelaras untuk Persatuan Insurans Am Malaysia. Beliau kehilangan pekerjaan semasa krisis kewangan 1987 dan mula bekerja sebagai konduktor lapangan untuk ladang. Kemudian, beliau mula bekerja sebagai pemandu teksi sebelum menjadi pengawal keselamatan tempat tinggal Tan Sri Liew Kee Sin, pengasas SP Setia. Selepas itu, beliau bekerja sebagai pemandu Liew sebelum menyertai S P Setia pada 2005 sebagai jurujual. Pada tahun 2002, beliau dilantik sebagai pengurus besar SP Setia bagi wilayah utara Malaysia. Pada 2014, selepas Permodalan Nasional Berhad mengambil alih SP Setia, beliau membantu Liew menubuhkan EcoWorld dan menjadi Timbalan Pengerusi dan timbalan CEO EcoWorld.

## Kejaya politik
Sundarajoo menyertai DAP pada 2018.

## Keputusan pilihan raya

## Anugerah
* 
**  Darjah Gemilang Pangkuan Negeri (D.G.P.N.) – **Dato' Seri** (2020)
**  Darjah Yang Mulia Pangkuan Negeri (D.M.P.N.) – **Dato**' (2016)
**  Darjah Setia Pangkuan Negeri (D.S.P.N.) – **Dato**' (2011)

## Rujukan
Papparaidu Veraman

**Papparaidu a/l Veraman** (lahir 31 Mac 1975) merupakan seorang ahli politik Malaysia yang telah berkhidmat sebagai Ahli Majlis Mesyuarat Kerajaan Negeri Selangor (EXCO) dalam pentadbiran kerajaan negeri Pakatan Harapan (PH) di bawah Menteri Besar Amirudin Shari dan Ahli Dewan Undangan Negeri Selangor (ADUN) bagi kawasan Banting sejak Ogos 2023. Beliau ialah ahli Parti Tindakan Demokratik (DAP), sebuah parti komponen dalam gabungan PH. Beliau juga berkhidmat sebagai Penolong Setiausaha Pengelola Negeri DAP Selangor sejak November 2021. Beliau kini merupakan satu-satunya Ahli EXCO Selangor daripada kaum India Malaysia dan adik kepada Ahli Dewan Rakyat bagi kawasan Klang, Ganabatirau Veraman.

## Kerjaya politik
### Ahli Majlis Mesyuarat Kerajaan Negeri Selangor (sejak 2023)
Dalam Pilihan raya negeri Selangor 2023, gabungan pemerintah Pakatan Harapan (PH) dan Barisan Nasional (BN) memenangi majoriti mudah dalam Dewan Undangan Negeri Selangor dan kembali membentuk kerajaan. Susulan itu, Ahli Dewan Undangan Negeri (ADUN) Sungai Tua, Amirudin Shari daripada PH telah dilantik semula sebagai Menteri Besar Selangor. Papparaidu telah dilantik sebagai Ahli EXCO Selangor dan diberikan portfolio Sumber Manusia, Pembasmian Kemiskinan, Hal Ehwal Orang Asal dan Minoriti serta Agama Buddha, Kristian, Hindu, Sikh dan Tao (LIMAS) oleh Menteri Besar Amirudin masing-masing pada 21 dan 23 Ogos 2023.

### Ahli Dewan Undangan Negeri Selangor (sejak 2023)
#### Pilihan raya negeri Selangor 2023
Dalam Pilihan raya negeri Selangor 2023, Papparaidu membuat penampilan sulung dalam pilihan raya selepas dicalonkan oleh Pakatan Harapan (PH) untuk bertanding di kerusi negeri Banting. Beliau memenangi kerusi tersebut dan telah dipilih sebagai Ahli Dewan Undangan Negeri Selangor (ADUN) Banting untuk penggal pertama selepas menewaskan Saravanan Mutto Krishnan daripada Perikatan Nasional (PN) dan calon bebas Ang Wei Yang dengan majoriti sebanyak 22,102 undi.

## Keputusan pilihan raya

## Nota

## Rujukan
Dewan Undangan Negeri Perlis ke-14

**Dewan Undangan Negeri Perlis ke-14** dianggotai oleh individu yang telah terpilih melalui pilihan raya negeri Perlis 2018 bagi sesi ke-14. Seramai 15 orang individu telah mendapat tempat dalam DUN hasil pilihan raya negeri. Tempoh khidmat ADUN Perlis ke-14 bermula pada 9 Mei 2018 sejurus selesainya pilihan raya negeri, dan dibubarkan pada 13 Oktober 2022 .

## Senarai keanggotaan

### Senarai perjawatan

* Yang Dipertua: Hamdan Bahari (BN (UMNO))
* Timbalan Yang Dipertua: Mohd Shukri Ramli (PAS)
* Ketua Kerajaan: Azlan Man (BN (UMNO))
* Ketua Pembangkang: Asrul Nizan Abd Jalil (PH (Keadilan))

### Senarai anggota

## Nota


## Rujukan
Hari Antarabangsa untuk Memperingati Perdagangan Hamba dan Pemansuhannya

**Hari Antarabangsa untuk Memperingati Perdagangan Hamba dan Pemansuhannya** ialah hari antarabangsa yang disambut pada 23 Ogos setiap tahun, hari yang ditetapkan oleh UNESCO untuk memperingati perdagangan hamba transatlantik.

Tarikh itu dipilih sewaktu penerimaan resolusi 29 C/40 oleh Persidangan Agung Pertubuhan UNESCO pada sesi ke-29 nya. Pekeliling CL/3494 pada 29 Julai 1998, melalui Ketua Pengarah menjemput menteri-menteri kebudayaan di seluruh dunia untuk mempromosikan hari tersebut. Tarikh tersebut penting kerana pada malam 22 Ogos sehingga 23 Ogos 1791, sebuah pemberontakan bermula di pulau Saint Domingue (kini dikenali sebagai Haiti) diikuti beberapa peristiwa berikutan, yang menjadi faktor utama kepada pemansuhan pemerdagangan hamba transatlantik.

Negara-negara Anggota UNESCO menganjurkan acara setiap tahun pada tarikh tersebut dengan menjemput penyertaan dari golongan muda, golongan pendidik, golongan seniman dan golongan intelektual. Sebagai sebahagian daripada matlamat projek UNESCO yang merentas budaya melalui "Projek Perjalanan Hamba" (dikenali sebagai *The Slave Route Project* dalam bahasa Inggeris), ia merupakan satu peluang untuk pengiktirafan kolektif dan memberi tumpuan kepada "punca sejarah, kaedah dan akibat" perhambaan. Selain itu, tarikh ini juga menjadi pentas untuk analisis dan dialog interaksi soal penimbulan perdagangan transatlantik manusia merentasi benua Afrika, Eropah, Amerika dan Karibia.

## Rujukan

## Pautan luar
*2021 Theme: “Ending Slavery’s Legacy of Racism: A Global Imperative for Justice” UN observances
* 23 August: International Day for the Remembrance of the Slave Trade and its Abolition
* Slavery Remembrance National Memorial Service 2016, London
* International Slavery Remembrance Day, National Maritime Museum, Greenwich, London